
**PONEDELJEK, 1. junij 2020 (7. a)**

Dragi 7. a,

upam, da niste imeli včeraj prevelikih težav z reševanjem in ste usvojili pojem povedek. Najprej včerajšnje rešitve:

Naslednji stavčni člen, ki ga boš spoznal, je **OSEBEK.**

Najprej boš v DZ naredil naloge str. 81/8-10, nato naredi zapis v zvezek.

Zapis v zvezek:

**OSEBEK**

Osebek je tisti stavčni člen, ki pove kdo ali kaj je tisti, ki nekaj dela ali s katerim se kaj dogaja.

Po osebku se vprašamo: kdo ali kaj + povedek?

Osebek označujemo z ravno črto: \_\_\_\_\_\_\_\_\_\_

Na preprogi je sedela Ciganka. (Kdo je sedel?)

Njeno krilo se je prelivalo v tisočerih barvah. (Kaj se je prelivalo?)

Nato je pričela plesati. (Kdo je pričel plesati?)

Osebek včasih ni izražen s samostojno besedo, ampak je skrit v povedku, zato ga ne moremo podčrtati.

Naredi še naloge na str. 92-94/1-7.

Kjer je navodilo, da podčrtaj povedek in osebek, pazi, da povedek podčrtaš z vijugasto črto, osebek pa z ravno!

Lepo pozdravček

učiteljica Urša!